Wanangana wa Zambi Yika?
Hanji yena muhasa kwamba ngwo . . .
chimwe chuma mu mbunge ye?
limwe nyonga?
umwe wanangana mu malilu?
YIKA MBIMBILIYA YINAMBE
“Zambi ya mwilu makakolesa umwe wanangana uze kuuchi kanonga.”
“Kuli yetu hikwasemuka umwe kemba, chiyulo kumuchikapwa ha chipaya chenyi.”
KUCHI MALIJI WANO MAHASA KUKUKWASA
Uli wanangana wa ululi uze muuhasa kukuyukisa.
—Izaia 48:17, 18.
Hashi haha, atu kumakapwa ni mwono ungunu hamwe ni uwahililo.
—Usolwelo 21:3, 4.
SHINA MUTUHASA KUTAYIZA YIZE MBIMBILIYA YINAMBE?
Ewa, mutuhasa kuyitayiza hamukunda wa yitela yaali:
Yesu kasolwele yuma yize wanangana wa Zambi muyikalinga. Yesu kalongesele tumbaji twenyi kulemba hanga Wanangana wa Zambi wize nawa hanga upale wenyi ulingiwe hano hashi. (Mateu 6:9, 10) Iye kasolwele nawa chize makakumbulula kulemba chacho.
Muze Yesu apwile hano hashi, iye kalishile atu, kawukile mieji, nawa kahindwishile afu! (Mateu 15:29-38; Yoano 11:38-44) Yesu Mwanangana mu Wanangana wa Zambi, kasolwele yuma yipema yize Wanangana wa Zambi muyikalinga hali atu.
—Usolwelo 11:15.
Yuma yize yinalingiwa hano hashi yinasolola ngwo Wanangana wa Zambi unakundama. Yesu kambile ngwo muze Wanangana wa Zambi kanda uchineha sambikila hano hashi, hashi muhapwa jita, zala ni minyiko.
—Mateu 24:3, 7.
Yetwe tunamono yuma yacho musono. Kashika mutuhasa kufuliela ngwo Wanangana wa Zambi kwasala hakehe uhwise yuma yacho.
ACHI NYONGA KAMA
Mu Wanangana wa Zambi kuchi atu makapwa?
Mbimbiliya yinakumbulula chihula chino mu MASAMU 37:29 ni IZAIA 65:21-23.
cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn